3.  การประกอบธุรกิจของแต่ละสายผลิตภัณฑ์

    1.  ลักษณะของผลิตภัณฑ์หรือบริการหลัก

  ธุรกิจหลักของบริษัท โนเบิล ดีเวลลอปเมนท์ จำกัด (มหาชน) และบริษัทย่อย คือ
  ธุรกิจพัฒนาอสังหาริมทรัพย์เพื่อขาย โดยพัฒนาเป็นโครงการเพื่ออยู่อาศัยทั้งรูปแบบ บ้านเดี่ยว
  และอาคารชุดพักอาศัยทั้งแนวราบและตึกสูง โครงการของบริษัทฯ
  ได้ถูกพัฒนาโดยมุ่งเน้นรูปแบบการอยู่อาศัยที่แตกต่าง
  เพื่อเสนอเป็นทางเลือกให้แก่ลูกค้าที่ต้องการความเป็นเอกลักษณ์ส่วนตัวและต้องการบ้านที่แตกต่างจากแนวคิดเดิม
  ๆ นอกจากนำเสนอรูปแบบของที่อยู่อาศัยที่แตกต่างจากรูปแบบทั่วไปแล้ว ในปี 2545 บริษัทฯ
  ได้มีกลยุทธ์ในการขาย 2 รูปแบบ เพื่อให้เหมาะสม สอดคล้อง
  และครอบคลุมกับความต้องการของลูกค้าทุกประเภท ทั้งนี้กลยุทธ์ทั้ง 2
  ได้รับการตอบสนองจากลูกค้าเป็นอย่างดียิ่ง ได้แก่

-   บ้านพร้อมอยู่อาศัย (Pre-Build) บริษัทฯ
    จะสร้างบ้านเสร็จสมบูรณ์พร้อมเข้าอยู่อาศัยก่อนเปิดการขาย
    กลยุทธ์การขายในรูปแบบนี้ทำให้ลูกค้าเกิดความเชื่อมั่นโดยจะได้เห็นและเลือกบ้านที่ตรงกับความต้องการของตนก่อนตัดสินใจซื้อ
    และยังเหมาะสำหรับลูกค้าที่มีความต้องการอยู่อาศัยในทันที่ที่ตัดสินใจซื้อบ้าน
    บ้านพร้อมอยู่อาศัยที่บริษัทฯสร้างและนำเสนอให้แก่ลูกค้า
    ยังคงรูปแบบที่แตกต่างและแสดงถึงความเป็นเอกลักษณ์ของผู้อยู่อาศัยด้วย
    นอกจากนี้เพื่อควบคุมต้นทุนและระยะเวลาก่อสร้าง โครงการที่บริษัทฯ
    จะเปิดตัวอย่างเป็นทางการในปี 2546 จะเป็นโครงการบ้านพร้อมอยู่อาศัยเกือบทั้งสิ้น

-   บ้านสั่งสร้าง (Build-to-Order)
    เพื่อเป็นทางเลือกให้แก่ลูกค้าที่ต้องการรูปแบบตกแต่งภายในและการใช้สอยตามแบบฉบับของตนเอง
    บริษัทฯ ยังเสนอบ้านสั่งสร้างให้ลูกค้า
    โดยบริษัทฯจะสร้างบ้านให้แก่ลูกค้าภายหลังจากลูกค้ารับโอนที่ดินที่เลือกซื้อในโครงการของบริษัทฯ
    แล้ว ทั้งนี้
    ลูกค้าสามารถเลือกที่จะเปลี่ยนแปลงหรือเพิ่มเติมในส่วนของวัสดุหรืออุปกรณ์ตกแต่งบ้านได้ให้เหมาะสมกับประโยชน์ใช้สอยและความต้องการของตนเอง

รายละเอียดโครงการเพื่อขายที่ดำเนินการอยู่ในปัจจุบัน ณ 31 ธันวาคม 2545

[TABLE]

1.  ร้อยละของจำนวนยูนิต

2.  ร้อยละของความคืบหน้าการขาย

3.  ไม่รวมที่ดินพร้อมสิ่งปลูกสร้างจำนวน 83 ยูนิต มูลค่า 151 ล้านบาท ที่บริษัทฯ
    ขายหมดแล้วและเป็นการขายตามสภาพโดยไม่มีการพัฒนา

รายละเอียดโครงการเพื่อขายในอดีต

+-----------+------------------+-----------+----+-----+------+-------+
|   โครงการ | ลักษณะโครงการ     | เจ้าข      | จำ | มูล  | ต้นท  | ระยะ  |
|           |                  | องกรรมสิทธิ | นว | ค่าโ | ุนโคร | เวลาก |
|   เนื้อที่    |                  |           | นย | ครง | งการ | ่อสร้าง |
|   (ไ      |                  |           | ูนิต | การ |      |       |
| ร่-งาน-วา) |                  |           |    |     | (ล้าน |       |
|           |                  |           |    | (ล  | บาท) |       |
|           |                  |           |    | ้านบ |      |       |
|           |                  |           |    | าท) |      |       |
+-----------+------------------+-----------+----+-----+------+-------+
| 1.  โนเบิล | -                |           |    |     |   1  |       |
|     พาร์ค  | อาค              | บมจ.โนเบิล |  1 |  1, | ,130 |  2535 |
|           | ารชุดพักอาศัยเชิงราบ |   ดีเ      | ,0 | 352 |      | -2537 |
|           | (Condo House)    | วลลอปเมนท์ | 80 |     |      |       |
|  154-3-43 |                  |           |    |     |  459 |       |
|           | - บ้านเดี่ยว        |   บจ.     |    | 558 |      |       |
|           |                  |   บางพลีวิว |  1 |     |      |       |
|           |                  |           | 76 |     |      |       |
+-----------+------------------+-----------+----+-----+------+-------+
| 2.  โนเบิล | -                |           |    |     |      |       |
|     โฮม   | บ้านเดี่ยวหลังคาโค้ง  | บมจ.โนเบิล |  1 | 668 |  466 |  2536 |
|           |                  |   ดีเ      | 69 |     |      | -2537 |
|   55-0-00 |                  | วลลอปเมนท์ |    |     |      |       |
+-----------+------------------+-----------+----+-----+------+-------+
| 3.  เดอะ  | - บ้านเดี่ยว        |   บจ.     | 22 | 272 | 248  | 2537  |
|     โนเบิล |                  | คอนติเนนตัล |    |     |      | -2541 |
|           |                  |   ซิตี้      |    |     |      |       |
|   6-2-73  |                  |           |    |     |      |       |
+-----------+------------------+-----------+----+-----+------+-------+
| 4.  โนเบิล | -                |   บจ.     | 3  | 782 | 657  | 2537  |
|     เฮ้าส์  | อาคารชุดพักอาศ     |   เวิร     | 04 |     |      | -2542 |
|     พญาไท | ัย,พื้นที่เพื่อการพาณิชย์ | ์ลไทม์โฮลดิ้ง |    |     |      |       |
|           |                  |           |    |     |      |       |
|   2-0-27  | และพื้นที่สำนักงาน    |           |    |     |      |       |
+-----------+------------------+-----------+----+-----+------+-------+
| 5.  โนเบิล | - บ้านเดี่ยวและที่ดิน  |           | 1  | 174 | 243  | 2539  |
|     ช้อยส์  |                  | บมจ.โนเบิล | 37 |     |      | -2541 |
|           |                  |   ดีเ      |    |     |      |       |
|    ปิ่นเกล้า |                  | วลลอปเมนท์ |    |     |      |       |
|           |                  |           |    |     |      |       |
|   38-0-28 |                  |           |    |     |      |       |
+-----------+------------------+-----------+----+-----+------+-------+
| 6.  โนเบิล | - บ้านเดี่ยวและที่ดิน  |   บจ.     | 1  | 389 | 268  | 2539  |
|     ช้อยส์  |                  |   วิภาวิว   | 99 |     |      | -2542 |
|     วิภาวดี |                  |           |    |     |      |       |
|           |                  |           |    |     |      |       |
|   32-2-39 |                  |           |    |     |      |       |
+-----------+------------------+-----------+----+-----+------+-------+
| 7.  โนเบิล | - อาคารชุดพักอาศัย  |           | 23 | 158 | 170  | 2538  |
|     เฮ้าส์  |                  | บมจ.โนเบิล |    |     |      | -2544 |
|     ร่วมฤดี |                  |   ดีเ      |    |     |      |       |
|           |                  | วลลอปเมนท์ |    |     |      |       |
|   0-2-34  |                  |           |    |     |      |       |
+-----------+------------------+-----------+----+-----+------+-------+

หมายเหตุ - โครงการในอดีตคือโครงการที่มีการขายและโอนกรรมสิทธิ์เกินกว่าร้อยละ 90
ของมูลค่าโครงการ

- ทั้งโครงการที่ดำเนินการอยู่ หรือโครงการในอดีต
บริษัทฯไม่มีรายการที่เกี่ยวโยงกันอันเข้าลักษณะการขายทรัพย์สินให้แก่ผู้บริหารหรือผู้ถือหุ้นรายใหญ่

รายละเอียดโครงการอสังหาริมทรัพย์เพื่อขาย

-   โครงการที่บริษัทฯ ดำเนินการพัฒนาก่อนปี 2545

ก่อนปี 2545 บริษัทฯ และบริษัทย่อย ได้พัฒนาโครงการเพื่อที่อยู่อาศัยรวม 8 โครงการ
เพื่อรองรับความต้องการของตลาดในทำเลต่างๆ ทั่วกรุงเทพ และปริมณฑล
โดยได้นำเสนอรูปแบบโครงการทั้ง บ้านเดี่ยว ในรูปแบบบ้านเดี่ยวหลังคาโค้ง บ้านเดี่ยวเชิงขยาย
และบ้านโนเบิล ช้อยส์ รวมถึงรูปแบบคอนโดมีเนียม ทั้งเชิงสูงและเชิงราบ
มูลค่าโครงการรวมทั้งสิ้น 4,880 ล้านบาท อนึ่งทุกโครงการสร้างเสร็จสมบูรณ์แล้วตั้งแต่ปี 2544
นอกจากนี้ทุกโครงการ ยกเว้นโครงการโนเบิล นีโอ ซิตี้
มียอดขายและโอนกรรมสิทธิ์แล้วกว่าร้อยละ 90 รายละเอียดของโครงการมีดังนี้

1.  โครงการโนเบิล พาร์ค

  เป็นโครงการแรกของบริษัทฯ ที่เริ่มสรรสร้างนวัตกรรมใหม่ในวงการที่อยู่อาศัย
  โดยนำเสนออาคารชุดแนวราบขึ้นเป็นแห่งแรกในประเทศไทย ภายใต้ชื่อว่า คอนโดเฮ้าส์ จำนวน
  1,080 ยูนิต ซึ่งถูกจัดแบ่งเป็นกลุ่มอาคาร (Cluster) อย่างเป็นระเบียบ
  มีที่จอดรถสำหรับแต่ละยูนิต แต่ละกลุ่มอาคารจะมีคอนโดเฮ้าส์อาคารจำนวน 120 ยูนิต
  เนื้อที่ใช้สอย 124 ตารางเมตรขึ้นไป แต่ละยูนิตมี 2 ชั้น และนอกจากคอนโดเฮ้าส์แล้ว
  โครงการยังประกอบไปด้วยบ้านเดี่ยวหลังคาโค้งซึ่งมีเอกลักษณ์เป็นตัวของตัวเองอีก รวมทั้งสิ้น
  176 ยูนิต แต่ละยูนิตมีเนื้อที่ใช้สอย 230-301 ตารางเมตร มี 2 ชั้น โดยมีแบบบ้านให้เลือก 5
  แบบ โครงการมีเนื้อที่รวมกว่า 155 ไร่ ตั้งอยู่บนถนนบางนา-ตราด กม. 12
  เริ่มเปิดการขายเดือนธันวาคม 2534

2.  โครงการโนเบิล โฮม

  ภายใต้ความคิดที่ว่า “เพราะความคิดใหม่ ๆ ได้เกิดขึ้นทุกวันบนโลก
  บ้านจึงไม่จำเป็นที่จะต้องจบลงที่ความคุ้นเคย” บ้านเดี่ยวหลังคาโค้งในโครงการโนเบิลโฮม 169
  ยูนิต ซึ่งเปิดโครงการในเดือนสิงหาคม 2535
  จึงเป็นบ้านเดี่ยวที่ได้ออกแบบให้สะท้อนถึงความมีเอกลักษณ์และแนวคิดที่แตกต่างของผู้อยู่อาศัย
  เป็นครั้งแรกที่บริษัทได้นำเสนอบ้านเดี่ยวที่นอกจากจะมีการออกแบบให้มีประโยชน์ใช้สอยอย่างครบถ้วนเน้นความเป็นส่วนตัวในการพักอาศัย
  โดยบ้านแต่ละหลังมีเนื้อที่ใช้สอย 230 ถึง 301 ตารางเมตร
  บริษัทยังได้นำโครงสร้างของหลังคาแบบใหม่ (Metal Sheet)
  ที่มีรูปแบบทันสมัยและเป็นวัสดุที่สามารถในการกันความร้อนและคงทนมากกว่าวัสดุหลังคาประเภทใด
  ๆ มาใช้งานด้วย โครงการตั้งอยู่ใกล้โครงการโนเบิล พาร์ค บนเนื้อที่รวม 55 ไร่

3.  โครงการ โนเบิล นีโอ-ซิตี้

  โครงการ โนเบิล นีโอ ซิตี้ ตั้งอยู่บนทำเลใกล้สนามบินดอนเมือง
  เป็นโครงการที่บริษัทต้องการการนำเสนอรูปแบบการอยู่อาศัยแบบใหม่คือ บ้านเดี่ยวเชิงขยาย
  จำนวน 45 ยูนิต
  เป็นบ้านเดี่ยวที่ได้มีการเตรียมโครงสร้างไว้พร้อมสำหรับการขยายในอนาคตจากบ้าน 2 ชั้น 1
  ห้องนอน กลายเป็นบ้านเดี่ยว 3 ชั้น 5 ห้องนอน โดยลูกค้าสามารถเลือกบ้าน ณ
  ขั้นใดขั้นหนึ่งที่เหมาะที่สุด ในพื้นที่ 65-100 ตารางวา
  และต่อมาเมื่อมีความต้องการมากขึ้นก็สามารถต่อเติมได้ตามความต้องการซึ่งจะทำให้ลูกค้าสามารถประหยัดงบประมาณในการซื้อและต่อเติมบ้าน

  นอกจากบ้านเดี่ยวเชิงขยายแล้วในโครงการยังเสนออาคารชุดพักอาศัยเชิงราบที่เรียกว่า
  “กราวน์โดมิเนียม (GROUNDOMINIUM)” จำนวน 222 ยูนิต
  ซึ่งได้มีพัฒนาการในแง่ของผลิตภัณฑ์เหนือจากคอนโดเฮ้าส์ในโครงการโนเบิล พาร์ค อาทิเช่น
  ระบบรักษาความปลอดภัยในแต่ละกลุ่มอาคาร, ลักษณะของการจัดกลุ่มอาคารในแต่ละ Cluster
  ให้มีจำนวนลดลงเพื่อเพิ่มความเป็นส่วนตัว, และมีห้องชุด 3
  ประเภทที่แตกต่างกันให้เลือกแล้วแต่ความชอบของลูกค้าแต่ละคนที่มีไลฟ์สไตล์ที่แตกต่างกัน
  โครงการโนเบิล นีโอ-ซิตี้เริ่มเปิดการขายในเดือนพฤษภาคม 2536

4.  โครงการ เดอะ โนเบิล

  เป็นโครงการแรกที่บริษัทจับกลุ่มเป้าหมายในตลาดระดับบน
  มีแนวคิดในการพัฒนาโครงการคือการออกแบบเป็นโครงการบ้านเดี่ยวระดับราคาสูง จำนวนเพียง
  22 ยูนิต เนื้อที่ตั้งแต่ 78 ถึง 135 ตารางวา ซึ่งมีสถานที่ตั้งอยู่ใจกลางเมืองคือซอยนวลน้อย
  ถนนเอกมัย 22 โครงการเน้นความเป็นส่วนตัว
  โดยการออกแบบบ้านโดยมีสวนอยู่กลางบ้านและจัดช่องเปิดภายในบ้านให้ใช้ประโยชน์จากสวนกลางบ้านดังกล่าว
  โครงการมีแบบบ้าน 3 แบบเนื้อที่ใช้สอยตั้งแต่ 400 ถึง 700 ตารางเมตร
  เริ่มเปิดการขายในเดือนกรกฎาคม 2536

5.  โครงการโนเบิล เฮ้าส์ พญาไท

  เป็นโครงการที่พักอาศัยอาคารสูงโครงการแรกของบริษัท
  ตั้งอยู่จุดศูนย์กลางของกรุงเทพคือริมถนนพญาไทติดสี่แยกศรีอยุธยา
  เน้นการออกแบบภายในเป็นพิเศษ โดยแม้แต่ยูนิตมีขนาดเล็ก 45 ตารางเมตร
  สามารถกั้นห้องนอนให้เป็นสัดส่วนได้ 1 ห้องนอน เนื่องจากการขยายพื้นที่ความกว้างของห้องเป็น
  6 เมตร และยังมีบริการลิฟวิ่งแคร์ เพื่อบริการผู้อยู่อาศัยให้สะดวกสบายอย่างแท้จริง
  เช่นบริการรับจอดรถ ส่งอาหารจากภัตตาคารถึงห้องชุด ส่งหนังสือพิมพ์ ทำความสะอาดห้อง
  เป็นต้น
  นอกจากนี้ในโครงการยังมีศูนย์สันทนาการเพื่อสมาชิกในคอนโดได้เข้าร่วมและเพลิดเพลินกับกิจกรรมที่ทางศูนย์จัดเตรียมให้
  โครงการประกอบด้วยห้องชุดพักอาศัยจำนวน 300 ยูนิต พื้นที่ใช้สอยตั้งแต่ 44 ถึง 140
  ตารางเมตร และมีพื้นที่เพื่อการพาณิชย์และพื้นที่สำนักงานรวม 2,324 ตารางเมตร
  โครงการเริ่มก่อสร้างและเปิดการขายในเดือนเมษายน 2537

โครงการโนเบิลช้อยส์ (Noble Choice)

  เนื่องจากบริษัทได้เล็งเห็นถึงแนวคิดการอยู่อาศัยที่ว่า "การปลูกเรือนจะต้องตามใจผู้อยู่อาศัย"
  บริษัทจึงนำเสนอแนวคิดใหม่ของบ้านเดี่ยว
  ซึ่งให้เจ้าของบ้านแต่ละคนกำหนดรูปแบบของรายละเอียดบ้านตนเอง ทั้งภายนอกและภายใน
  ซึ่งบริษัทได้นำเสนอทางเลือกในบ้าน Noble Choice
  ที่จะตอบสนองต่อความต้องการได้อย่างสูงสุด ถึง 952,580 ทางเลือก

  นอกจากรูปแบบที่สามารถตอบสนองความต้องการของลูกค้าได้อย่างสูงสุด บริษัทฯ
  ยังมีการปฏิวัติเทคโนโลยีในการก่อสร้าง ด้วยระบบการก่อสร้างแบบ “NOBLE STEEL - TECH”
  เป็นระบบการก่อสร้างที่นำเอาโครงเหล็ก (STUD) ผ่านกระบวนการเคลือบกันสนิม
  (GALVANIZATION) มาเป็นโครงสร้างหลักของบ้าน แล้วบุด้วยแผ่นฉนวนกันความร้อน
  (INSULATION) ซึ่งระบบการก่อสร้างแบบนี้จะมีข้อดีคือ
  การประหยัดพลังงานและอนุรักษ์สิ่งแวดล้อม,
  ความแข็งแรงทนทานเหนือว่าระบบการก่อสร้างแบบเดิม ๆ,
  ความสวยงามและประณีตในคุณภาพทุกรายละเอียดของการอยู่อาศัย,
  การตระเตรียมความพร้อมที่มากกว่าสำหรับลูกค้า ด้วยงานระบบต่าง ๆ
  และการเสนอทางเลือกในองค์ประกอบของบ้านทั้งภายนอกและภายใน

  โครงการ Noble Choice จึงเป็นโครงการที่บริษัทฯภูมิใจเพื่อเสนอแนวคิด "ความสุขเป็นแสน
  ปรับได้ไม่ซ้ำตามใจคุณ" โดยโครงการ Noble Choice เปิดให้ลูกค้าเลือกบน 2 ทำเล คือ
  “โนเบิล ช้อยส์ ปิ่นเกล้า” และ “โนเบิล ช้อยส์ วิภาวดี”

6.  โครงการโนเบิล ช้อยส์ ปิ่นเกล้า

  โครงการตั้งอยู่บนถนนเลียบคลองทวีวัฒนา
  ปัจจุบันได้ชื่อว่าเป็นถนนที่มีความสวยงามที่สุดในประเทศไทย เนื้อที่โครงการรวมกว่า 38 ไร่
  โครงการเสนอทางเลือกทั้งบ้านเดี่ยวและที่ดินในโครงการ เริ่มเปิดการขายในเดือนเมษายน
  2539

7.  โครงการโนเบิล ช้อยส์ วิภาวดี

  โครงการถูกจัดแบ่งไว้อย่างเป็นสัดส่วน บนถนนนาวงประชาพัฒนา ใกล้สนามบินดอนเมือง
  มีเนื้อที่โครงการรวม 33 ไร่ โครงการเริ่มเปิดการขายพร้อมกับโครงการโนเบิล ช้อยส์
  ปิ่นเกล้า

8.  โครงการโนเบิล เฮ้าส์ ร่วมฤดี

  เป็นโครงการที่สองของบริษัทที่จับกลุ่มเป้าหมายในระดับราคาบน ต่อจากโครงการเดอะโนเบิล
  ต่างตรงที่โครงการโนเบิลเฮ้าส์ ร่วมฤดี
  ถูกออกแบบเป็นโครงการอาคารชุดพักอาศัยบนทำเลใจกลางเมืองที่มีศักยภาพสูงสุด
  ได้แก่ซอยร่วมฤดี โครงการประกอบด้วยคอนโดมิเนียมหรูทันสมัยเพียง 23 ยูนิต สูง 7 ชั้น
  เพื่อความเป็นส่วนตัวสูงสุดแต่ละชั้นมีเพียง 4 ยูนิตเท่านั้น มีพื้นที่ใช้สอยในแต่ละยูนิต 114-263
  ตารางเมตร ภายในห้องชุดได้รับการจัดพื้นที่ใช้สอยอย่างลงตัว 3 ห้องนอน 2 ห้องน้ำ ห้องครัว
  ห้องนั่งเล่น และส่วนรับประทานอาหารและส่วนคนรับใช้ สำรองที่จอดรถไว้ครบทุกยูนิต

-   โครงการที่บริษัทฯ ดำเนินการพัฒนาในปี 2545

จากการลงทุนซื้อทรัพย์สินตั้งแต่ปี 2544 ในปี 2545 บริษัทฯ ได้เปิดตัวโครงการบ้านเดี่ยว 3
โครงการ โดยได้พัฒนาโครงการในรูปแบบใหม่ 2 รูปแบบคือ โนเบิล ทารา และ โนเบิล วานา

โครงการโนเบิล ทารา

  โนเบิล ทารา มีที่มาจากคำว่า “ธารา” ในภาษาสันสกฤตซึ่งแปลว่า “น้ำ”
  จึงมีแนวคิดการออกแบบบ้านที่โล่ง โปร่ง สบาย
  สดใสเป็นธรรมชาติด้วยรั้วสูงคลุมด้วยพันธุ์ไม้รอบโครงการพร้อมสระว่ายน้ำที่ให้ความเป็นส่วนตัวอย่างที่สุด
  ซึ่งแนวคิดของการออกแบบบ้านรูปตัว C ของโนเบิล ทารา
  จะทำให้ผู้อยู่อาศัยใกล้ชิดกับธรรมชาติได้ไม่ว่าจะอยู่ส่วนใดของบ้าน ในปี 2545 โครงการโนเบิล
  ทารา ได้ถูกเปิดตัวอย่างเป็นทางการในทำเล เอกมัย-พระราม 9 สำหรับปี 2546 บริษัทฯ
  จะเปิดโครงการโนเบิล ทารา อีก 1 ทำเลบนถนนงามวงศ์วาน

1.  โครงการโนเบิล ทารา เอกมัย-พระราม 9

  นอกจากแนวคิดใหม่ในการออกแบบบ้านแล้ว โครงการโนเบิล ทารา เอกมัย-พระราม 9
  มีข้อได้เปรียบและโดดเด่นกว่าคู่แข่งขันอย่างมากในด้านทำเลที่ตั้ง
  นับได้ว่าเป็นโครงการบ้านเดี่ยวในอาณาเขตส่วนตัวของการพักผ่อนในเมืองที่สมบูรณ์แบบที่สุดอย่างแท้จริง
  โดยจากโครงการสู่ย่านธุรกิจใจกลางกรุงเทพฯ ใช้เวลาเพียง 15 นาทีเท่านั้น
  ดังแนวคิดหลักของโครงการที่ว่า “ธรรมชาติกลางบ้าน ณ บ้านกลางเมือง”

  ที่ดิน โฉนดรวม 30-0-26 ไร่

  กรรมสิทธิ์ บริษัท โนเบิล ดีเวลลอปเมนท์ จำกัด (มหาชน)

  ที่ตั้ง ซอยลาดพร้าว 94 ถนนลาดพร้าว เขตบางกะปิ กรุงเทพฯ

  ลักษณะโครงการ บ้านเดี่ยวและที่ดินพัฒนา 70 ยูนิต พื้นที่ใช้สอย ตั้งแต่ 149-260

  ตารางเมตร เนื้อที่ตั้งแต่ 60 ถึง 220 ตารางวา

  ทาวน์เฮ้าส์ 55 ยูนิต และที่ดินพร้อมสิ่งปลูกสร้าง 3 ยูนิต (ขายตามสภาพ)

  มูลค่าโครงการที่ขาย 700 ล้านบาท

  ราคาขาย บ้านเดี่ยว ราคาเฉลี่ยยูนิตละ 8.5 ล้านบาท

  ที่ดินราคาตารางวาละ 44,000 – 65,000 บาท

  เริ่มเปิดขายอย่างเป็นทางการ มีนาคม 2545

โครงการโนเบิล วานา ( Noble Wana)

  “วนา” ซึ่งหมายถึง “ป่า” ในภาษาสันสกฤตเป็นที่มาของแนวคิดของโนเบิล วานา
  ซึ่งเป็นโครงการบ้านพักในแนวคิดใหม่ ที่เสมือนนำรีสอร์ทมาไว้ที่บ้าน
  ให้ได้พักผ่อนแบบเข้าถึงธรรมชาติได้ทุกวัน
  ด้วยพื้นที่ใช้สอยเชื่อมต่อกับธรรมชาติทั้งมุมมองและความรู้สึกโดยเชื่อมโยงระหว่างแนวคิดแบบตะวันออกและตะวันตกไว้ด้วยกัน
  พร้อมสโมสรและสระว่ายน้ำซึ่งถูกออกแบบโดยคำนึงถึงความเป็นส่วนตัวของผู้อยู่อาศัย
  ซึ่งให้ความรู้สึกถึงความแตกต่างจากโครงการอื่น ๆ ในตลาดอสังหาริมทรัพย์โดยสิ้นเชิง โนเบิล
  วานาจึงเหมาะสมอย่างยิ่งสำหรับการอยู่อาศัยด้วยผังโครงการที่สมบูรณ์แบบและจุดเด่นด้านแนวคิดของบ้าน
  โดยในปี 2545 บริษัทฯพัฒนาโครงการบน 2 ทำเลให้ลูกค้าเลือก คือ โนเบิล วานา ปิ่นเกล้า
  และ โนเบิล วานา วัชรพล

2.  โครงการโนเบิล วานา ปิ่นเกล้า

  ที่ดิน โฉนดรวม 42-0-94 ไร่

  กรรมสิทธิ์ บริษัท โนเบิล ดีเวลลอปเมนท์ จำกัด (มหาชน)

  ที่ตั้ง ถนนปิ่นเกล้านครชัยศรี กม.15 เขตตลิ่งชัน กรุงเทพฯ

  ลักษณะโครงการ บ้านเดี่ยวและที่ดิน 125 ยูนิต พื้นที่ใช้สอย ตั้งแต่ 185-297 ตารางเมตร
  บนเนื้อที่ตั้งแต่ 63 ตารางวาขึ้นไป

  มูลค่าโครงการที่ขาย 689 ล้านบาท

  ราคาขาย ราคาเฉลี่ยยูนิตละ 5.4 ล้านบาท

  เริ่มเปิดขายอย่างเป็นทางการ มีนาคม 2545

3.  โครงการโนเบิล วานา วัชรพล

  ที่ดิน โฉนดรวม 52-2-05 ไร่

  กรรมสิทธิ์ บริษัท โนเบิล ดีเวลลอปเมนท์ จำกัด (มหาชน)

  ที่ตั้ง ซอยร่วมมิตรพัฒนา ถนนวัชรพล กรุงเทพฯ

  ลักษณะโครงการ บ้านเดี่ยว 158 ยูนิต พื้นที่ใช้สอย ตั้งแต่ 185 – 297 ตารางเมตร
  บนเนื้อที่เฉลี่ย 84 ตารางวา

  มูลค่าโครงการที่ขาย 1,012 ล้านบาท

  ราคาขาย ราคาเฉลี่ยยูนิตละ 6.25 ล้านบาท

  เริ่มเปิดขายอย่างเป็นทางการ กันยายน 2545

1.  การตลาดและภาวะการแข่งขัน

    1.  นโยบายการตลาดและกลยุทธ์ในการแข่งขัน

-   กลยุทธ์ในการแข่งขัน

  บริษัทฯ มีเป้าหมายขององค์กร (Corporate Mission)
  ที่กำหนดไว้เพื่อเป็นแนวทางในการดำเนินงาน โดย บริษัทฯจะเป็นผู้บุกเบิกและเป็นผู้นำ
  ในการออกแบบ และ สร้างสรรค์โครงการ และการบริการของบริษัท ซึ่งเป็นนวัตกรรม
  (Product Innovation Leader) ในการเสนอที่อยู่อาศัยที่มีคุณค่า และคุณภาพสูง
  และสร้างเอกลักษณ์เฉพาะตัวให้กับผู้อยู่อาศัย

  เพื่อให้บริษัทได้บรรลุถึงเป้าหมายองค์กรที่ได้กำหนดไว้ บริษัทจึงกำหนดแนวนโยบายด้านกลยุทธ์
  (Corporate Strategy) ออกเป็น 3 ประการหลัก คือ

1.  นโยบายการเป็นผู้นำทางด้านผลิตภัณฑ์

  จากการวิเคราะห์ด้านกลยุทธ์ บริษัทฯ
  พบว่าผู้ประกอบการในธุรกิจอสังหาริมทรัพย์ต่างนำเสนอรูปแบบที่อยู่อาศัยที่มิได้มีความแตกต่างกัน
  (Low Product Differentiation Industry)
  การเลือกซื้อของผู้บริโภคจึงเป็นการเปรียบเทียบเพียงคุณภาพ และความเชื่อถือในตัวบริษัท
  กับราคาที่สามารถบริโภคได้
  ความต้องการหลายๆอย่างของผู้บริโภคจึงถูกจำกัดอยู่ภายใต้กรอบที่ผู้ประกอบการได้กำหนดขึ้น
  ส่งผลทำให้ผู้บริโภคไม่สามารถที่จะได้สินค้าที่ตรงตามความต้องการของตน
  หรือสร้างสรรค์เอกลักษณ์ที่เป็นความรู้สึกเฉพาะตนได้

  และจากแนวคิดดังกล่าวนี้เอง บริษัทฯ
  จึงวางกลยุทธ์แข่งขันโดยจะเป็นผู้นำในการสร้างสรรค์ที่อยู่อาศัยที่มีรูปแบบแตกต่างจากที่เป็นอยู่ในตลาดทั่วไป
  โดยผสมผสานระหว่างเทคโนโลยีกับแนวคิดการออกแบบที่แตกต่าง
  ดังจะเห็นได้จากลักษณะโครงการต่างๆ ของบริษัทที่มีความเป็นเอกลักษณ์เฉพาะตัว
  และสามารถตอบสนองความต้องการของลูกค้าได้ทั้งในเรื่อง คุณภาพ รูปแบบของบ้าน
  และสภาพแวดล้อม ตลอดจนภาพลักษณ์ของโครงการได้เป็นอย่างดี

  ในปี 2545 บริษัทได้พัฒนาโครงการโนเบิล ทารา และ โนเบิล วานา
  ตามแนวคิดในเรื่องการออกแบบที่มีแนวคิดสร้างสรรค์ คงสไตล์ทันสมัย และแตกต่าง ในลักษณะ
  Modernism และ Minimalist และนำมาผสมผสานกับแนวคิดการตกแต่งแบบ Oriental
  Style รวมถึงแนวคิดการวางตัวบ้านรูปตัว C เพื่อที่จะสร้างพื้นที่สันทนาการกลางบ้านอาทิ
  สระว่ายน้ำ
  การผสมผสานแนวคิดดังกล่าวทำให้ได้แบบบ้านใหม่ซึ่งสามารถจับกลุ่มลูกค้าที่มีกำลังซื้อสูง และ
  ขยายฐานลูกค้า ออกจากกลุ่มเดิมซึ่งเป็นกลุ่มคนที่อายุน้อยไปยังกลุ่มที่มีอายุมากขึ้นได้

2.  นโยบายการกำหนดราคา

  ในการกำหนดราคาขายของโครงการที่ผ่านมา รวมถึงโครงการในอนาคต
  บริษัทจะรวมอุปกรณ์พื้นฐานและการตกแต่งภายในขั้นพื้นฐานไว้ในราคาขาย
  เพื่อให้การอนุมัติสินเชื่อของสถาบันการเงินที่จะให้แก่ลูกค้ารวมอุปกรณ์เหล่านั้นไปกับตัวบ้าน
  ทำให้ลูกค้าสามารถประหยัดค่าใช้จ่ายในการตกแต่งภายในลง
  แทนที่จะต้องชำระเป็นเงินก้อนหลังจากบ้านเสร็จ
  ลูกค้าสามารถเลือกที่จะผ่อนชำระรายการการตกแต่ง
  หรืออุปกรณ์พื้นฐานดังกล่าวในเทอมการชำระเงินระยะยาวได้

3.  นโยบายการให้บริการอย่างครบวงจร

  บริษัทได้ตั้งเป้าหมายและปลูกฝังให้พนักงานทุกคนในองค์กรได้เข้าใจว่า
  การที่ลูกค้าตัดสินใจซื้อบ้านกับทางบริษัท
  ไม่ได้หมายความว่าจะเป็นจุดจบของความสัมพันธ์ระหว่างบริษัทฯ กับลูกค้า
  หากแต่เป็นจุดเริ่มต้นของความสัมพันธ์
  บริษัทจึงได้ริเริ่มการบริการคุณภาพที่หลากหลายเริ่มตั้งแต่ระหว่างการสร้างบ้านจนหลังการส่งมอบบ้าน
  ได้แก่

-   การบริการเลือกวัสดุ และอุปกรณ์ต่าง ๆ และการควบคุมคุณภาพงานก่อสร้างภายในตัวบ้าน
    ตัวแทนของบริษัทจะเป็นผู้แนะนำและให้คำปรึกษาถึงประเภทของวัสดุต่าง ๆ
    ที่บริษัทได้นำเสนอให้เลือก
    และคอยควบคุมผลงานการก่อสร้างให้ได้เป็นไปตามมาตรฐานที่บริษัทได้กำหนดไว้

-   ให้บริการติดต่อและประสานงานกับสถาบันการเงิน
    สำหรับลูกค้าที่ต้องการสินเชื่อเพื่อซื้อบ้านในโครงการ บริษัทฯ
    ดำเนินการติดต่อกับสถาบันการเงินหลายๆ แห่ง
    เพื่อให้ลูกค้าได้เปรียบเทียบข้อเสนอและเลือกขอสินเชื่อจากสถาบันการเงินที่ลูกค้าพอใจที่สุด
    และบริษัทฯ
    ยังได้จัดหน่วยงานประสานงานกับทางสถาบันการเงินเพื่ออำนวยความสะดวกให้แก่ลูกค้าในการติดต่อขอสินเชื่อให้เป็นไปอย่างราบรื่นอีกด้วย

-   บริการซ่อมแซมและบำรุงรักษาบ้าน
    บ้านที่ส่งมอบให้แก่ลูกค้านอกจากจะได้รับการตรวจคุณภาพบ้านตามมาตรฐานที่บริษัทฯ
    กำหนดแล้ว ลูกค้าจะได้รับการบริการตรวจซ่อมแซมและบำรุงรักษาภายในระยะเวลาที่บริษัทฯ
    กำหนดอีกด้วย

-   กลุ่มลูกค้าเป้าหมาย

  ลูกค้าเป้าหมายของบริษัทคือ
  ผู้ที่มีระดับรายได้ปานกลางถึงระดับรายได้สูงที่ต้องการที่อยู่อาศัยในเขตกรุงเทพและปริมณฑล
  ที่มีระดับรายได้ตั้งแต่ 60,000 บาทต่อเดือนขึ้นไป โดยเป็นผู้มีความต้องการที่อยู่อาศัยที่มีสไตล์
  และมีเอกลักษณ์สะท้อนถึงความเป็นตัวของตัวเอง

-   การจำหน่าย และช่องทางการจัดจำหน่าย

  นอกจากการจัดจำหน่ายที่สำนักงานขาย โดยการสร้างและตกแต่งบ้านตัวอย่าง
  เพื่อแสดงให้ลูกค้าได้เห็นถึงบ้านที่ตนกำลังจะตัดสินใจซื้อ บริษัทฯ
  ยังใช้สื่อประชาสัมพันธ์ต่างๆที่มีประสิทธิภาพในการเข้าถึงลูกค้าสูงได้แก่ สื่อโฆษณาทางโทรทัศน์
  หนังสือพิมพ์ และนิตยสาร
  นอกจากนี้บริษัทยังใช้สื่อที่มีแต่ค่าใช้จ่ายต่ำแต่ก่อให้เกิดผลด้านการขายได้เป็นอย่างดี ไม่ว่าจะเป็น
  Direct Mail หรือสื่อผ่านทางระบบ Internet
  โดยลูกค้าสามารถค้นหาข้อมูลโครงการของบริษัทฯ รวมทั้งข้อเสนอพิเศษในแต่ละโครงการ
  ข้อมูลเกี่ยวกับบริษัท หรือข่าวสารต่างๆ ได้ที่ Web Site ของบริษัท www.noblehome.com

1.  ภาวะอุตสาหกรรมและการแข่งขัน

  เริ่มตั้งแต่ปี 2544
  เศรษฐกิจโดยรวมของประเทศและรวมถึงภาคธุรกิจอสังหาริมทรัพย์มีแนวโน้มปรับตัวในทิศทางที่ดีขึ้นอย่างต่อเนื่องจนถึงปัจจุบัน
  โดยเฉพาะอย่างยิ่ง ในปี 2545 ธุรกิจอสังหาริมทรัพย์เติบโตอย่างโดดเด่น
  จะเห็นได้จากจำนวนที่อยู่อาศัยในโครงการเปิดตัวใหม่ในเขตกรุงเทพฯและปริมณฑลเพิ่มขึ้นจากปี
  2544 ถึงกว่าร้อยละ 160
  นอกจากนี้จำนวนที่อยู่อาศัยสร้างโดยผู้ประกอบการ(โครงการจัดสรร)ไม่รวมอาคารชุด
  จดทะเบียนในปี 2545 มีจำนวน 14,371หน่วย เพิ่มขึ้นร้อยละ 48 จากปี 2544

  นอกจากผลของความเชื่อมั่นที่กลับคืนมาของผู้บริโภคต่อเศรษฐกิจโดยรวมของประเทศที่มีส่วนกระตุ้นกำลังซื้อและเป็นแรงผลักดันให้เกิดการใช้จ่ายของภาคเอกชน
  ส่งผลต่อการขยายตัวของภาคธุรกิจอสังหาริมทรัพย์แล้ว
  มาตรการที่ชัดเจนของภาครัฐที่ออกมาสนับสนุนธุรกิจอสังหาริมทรัพย์อย่างต่อเนื่อง
  และอัตราดอกเบี้ยที่ปรับตัวลดลงอย่างมาก
  ยังเป็นปัจจัยที่สำคัญโดยตรงต่อการฟื้นตัวและเติบโตของภาคอสังหาริมทรัพย์
  ทั้งนี้มาตรการของรัฐบาลที่ออกมาใหม่และมาตรการสนับสนุนเดิม ส่งผลต่อด้านอุปสงค์ และอุปทาน
  ของธุรกิจอสังหาริมทรัพย์โดยสรุปได้ดังนี้

1.  มาตรการด้านอุปสงค์เพื่อกระตุ้นกำลังซื้อโดยการลดภาระค่าใช้จ่ายในการซื้อที่อยู่อาศัย
    แบ่งออกเป็น

    -   มาตรการด้านภาษี ทั้งการเพิ่มค่าลดหย่อนในการคำนวณภาษีเงินได้
        โดยให้ผู้ซื้อสามารถนำเงินดาวน์เพื่อซื้อบ้าน หรือที่ดินพร้อมทำสัญญาสร้างอาคาร
        มาหักลดหย่อนพิเศษเพิ่มเติมจากค่าลดหย่อนดอกเบี้ย
        และการยกเว้นภาษีเงินได้เพื่อสนับสนุนการขายที่อยู่อาศัยเดิมเพื่อซื้อที่อยู่อาศัยใหม่
        นอกจากนี้เพื่อเสริมรายได้เพิ่มกำลังซื้อของกลุ่มผู้มีรายได้น้อยถึงปานกลาง
        รัฐบาลยังออกมาตรการโดยให้ยกเว้นภาษีเงินได้บุคคลธรรมดาสำหรับเงินได้สุทธิในส่วน
        80,000 บาทแรกอีกด้วย

    -   โครงการให้สินเชื่อเพื่อซื้อที่อยู่อาศัยสำหรับข้าราชการ และพนักงานรัฐวิสาหกิจ
        โดยผ่านทางกองทุน กบข. ซึ่งทำให้เพิ่มกำลังซื้อของกลุ่มข้าราชการ
        และพนักงานรัฐวิสาหกิจ โดยสามารถกู้เงินเพื่อซื้อที่อยู่อาศัยได้เต็มวงเงิน 100 %
        ในอัตราดอกเบี้ยที่ต่ำถึง 30 ปี

    -   การขยายระยะเวลาของมาตรการลดหย่อนค่าธรรมเนียมการโอนและค่าจดทะเบียนจำนอง
        และภาษีธุรกิจเฉพาะ ออกไปจนถึงสิ้นปี 2546

2.  มาตรการด้านอุปทานได้แก่ การจัดตั้งบรรษัทบริหารสินทรัพย์ไทย (Thai Asset
    Management Corporation) หรือ TAMC
    เพื่อแก้ปัญหาโดยการรับโอนหนี้สินที่ไม่ก่อให้เกิดรายได้จากสถาบันการเงิน
    ทำให้สถาบันการเงินเหล่านั้นสามารถปล่อยสินเชื่อใหม่ให้แก่ผู้ประกอบการ

3.  จัดตั้งกองทุนรวมระหว่างประเทศ โดยมีวัตถุประสงค์เพื่อนำไปลงทุนในธุรกิจอสังหาริมทรัพย์
    รวมถึงการผ่อนคลายกฎเกณฑ์ในการจัดตั้งกองทุนอสังหาริมทรัพย์

  นอกจากมาตรการของรัฐบาลที่กล่าวมาข้างต้นแล้ว การดำเนินนโยบายทางการเงิน
  โดยให้อัตราดอกเบี้ยอยู่ในระดับต่ำเพื่อผ่อนคลายสภาพคล่องที่มีอยู่อย่างเหลือล้นในระบบสถาบันการเงิน
  และการที่สถาบันการเงินต่างแข่งขันกันโดยการลดอัตราดอกเบี้ยเพื่อปล่อยสินเชื่อเพื่อซื้อที่อยู่อาศัย
  ยังเป็นปัจจัยที่ช่วยกระตุ้นการตัดสินใจและเพิ่มกำลังซื้อ
  พร้อมทั้งเป็นการขยายฐานโดยผู้ซื้อสามารถซื้อที่อยู่อาศัยในระดับราคาที่สูงขึ้นได้
  นอกจากนี้การลดลงของอัตราดอกเบี้ยยังมีส่วนช่วยให้ต้นทุนทางการเงินของผู้ประกอบการลดลงอันจะส่งผลดีต่อผลการดำเนินงานอีกด้วย

  สำหรับแนวโน้มของธุรกิจอสังหาริมทรัพย์ในปี 2546
  ยังคงมีแนวโน้มที่ดีขึ้นอย่างต่อเนื่องตามภาวะเศรษฐกิจโดยรวม
  แต่หากยังมีความเสี่ยงในเรื่องสงครามในตะวันออกกลาง
  ซึ่งอาจส่งผลกระทบต่อการตัดสินใจซื้อได้ อย่างไรก็ดีหากภาวะสงครามสิ้นสุดภายในเวลาอันสั้น
  อุปสงค์จะกลับคืนมาได้อย่างรวดเร็ว
  นอกจากนี้มาตรการของรัฐบาลเรื่องการลดหย่อนค่าธรรมเนียมการโอน และภาษีธุรกิจเฉพาะ
  ที่จะสิ้นสุดในปี 2546 เป็นอีกปัจจัยที่จะเร่งการตัดสินใจซื้อ
  ทำให้ความต้องการที่อยู่อาศัยในช่วงปลายปี 2546 เพิ่มขึ้นอย่างมากอีกด้วย
  ทั้งนี้หากวิเคราะห์ข้อมูลจำนวนที่อยู่ที่จดทะเบียนเพิ่มตั้งแต่ปี 2531 จนถึงปี 2545
  (โปรดดูตารางที่ 1) จะเห็นได้ว่าช่วงเวลาปี 2531-2536
  ซึ่งเป็นช่วงที่สามารถสะท้อนให้เห็นถึงอุปสงค์และอุปทานที่แท้จริงได้อย่างดีที่สุด
  จำนวนที่อยู่อาศัยที่สร้างโดยผู้ประกอบการและจดทะเบียนในเขตกรุงเทพและปริมณฑล
  มีเฉลี่ยปีละประมาณ 77,566 หน่วย เปรียบเทียบกับปี 2544 และ ปี 2545
  ซึ่งจดทะเบียนเพิ่มขึ้นเพียงปีละ 14,384 หน่วย และ 16,342 หน่วยตามลำดับ จะเห็นได้ว่า
  จำนวนที่อยู่อาศัยในช่วง 2 ปีที่ผ่านมา มีสัดส่วนเพียงร้อยละ 20
  ของจำนวนที่อยู่อาศัยที่จดทะเบียนในช่วงเวลาที่สามารถสะท้อนถึงอุปสงค์ที่แท้จริงเท่านั้น
  ดังนั้นโอกาสในการขยายตัวเพิ่มขึ้นของธุรกิจพัฒนาอสังหาริมทรัพย์จึงยังคงมีอยู่ต่อไปและสามารถเติบโตได้ในระยะยาว

  ตารางที่ 1 : จำนวนที่อยู่อาศัยที่จดทะเบียนเพิ่มขึ้นในเขตกรุงเทพฯ และปริมณฑล

+------------------------+---------+---------+---------+------+------+
|                        | 2531 -  | 2537-   | 2540 -  | 2544 | 2545 |
|                        | 2536    | 2539    | 2543    |      |      |
+========================+=========+=========+=========+======+======+
| สร้างโดยผู้ประกอบการ      |         |         |         |      |      |
+------------------------+---------+---------+---------+------+------+
|   โครงการจัดสรร         | 52,590  | 75,323  | 21,134  | 9    | 14   |
|                        |         |         |         | ,691 | ,371 |
+------------------------+---------+---------+---------+------+------+
|   อาคารชุด              | 24,976  |         | 26,600  | 4    | 1    |
|                        |         |  63,054 |         | ,693 | ,971 |
+------------------------+---------+---------+---------+------+------+
| รวมสร้างโดยผู้ประกอบการ   | 77,566  | 138,377 | 47,734  | 14   | 16   |
|                        |         |         |         | ,384 | ,342 |
+------------------------+---------+---------+---------+------+------+

  -----------------------------------------------------------------------------
                             2531 -     2537- 2539 2540 -     2544     2545
                             2536                  2543                
  -------------------------- ---------- ---------- ---------- -------- --------
  สร้างเอง                    26,033     31,776     20,924     19,639   17,693

  รวมที่อยู่อาศัยที่จดทะเบียนเพิ่มขึ้น   103,599    170,153    68,657     34,023   34,035

  ที่มา : ธนาคารอาคารสงเคราะห์                                            
  -----------------------------------------------------------------------------

  อนึ่ง ในภาวะที่ธุรกิจอสังหาริมทรัพย์มีแนวโน้มปรับตัวดีขึ้นอย่างมาก
  ย่อมทำให้เกิดการแข่งขันและเกิดแรงจูงใจเข้ามาสู่ธุรกิจนี้มากยิ่งขึ้น
  อย่างไรก็ดีวิกฤติเศรษฐกิจที่ผ่านมาทำให้สถาบันการเงินต่างเข้มงวดในการปล่อยสินเชื่อเพื่อพัฒนาโครงการมาก
  โดยเลือกสนับสนุนแต่เฉพาะผู้ประกอบการที่มีฐานะมั่นคงและเป็นที่เชื่อถือเท่านั้น
  ทำให้เป็นแรงกดดันต่อผู้จะเข้ามาสู่ธุรกิจนี้
  นอกจากนี้หากพิจารณาจากจำนวนที่อยู่อาศัยในโครงการใหม่ที่เปิดตัวในปี 2544 และปี 2545
  (โปรดดูตารางที่ 2) ซึ่งมีเพียง 6,157 หน่วย และ 16,000 หน่วย เมื่อเทียบกับจำนวนเฉลี่ย
  153,364 หน่วยต่อปีในช่วงปี 2537-2539 แล้วพบว่า
  จำนวนผู้ประกอบการที่กลับเข้ามามีจำนวนน้อยมากเมื่อเทียบกับจำนวนผู้ประกอบการที่ลดลงไปในช่วงวิกฤติ

  ตารางที่ 2 : จำนวนหน่วยในโครงการที่เปิดตัวใหม่ในเขตกรุงเทพฯ
  และปริมณฑลแยกตามผลิตภัณฑ์

  ------------------------------ ----------- ----------- --------- -----------
                                 2537-2539   2540-2543   2544      2545

  บ้านเดี่ยว                        25,298      1,967       2,107     4,835

  ทาวน์เฮ้าส์                       53,435      1,754       2,591     5,018

  คอนโดมีเนียม                     57,107      7,089       1,070     4,608

  อื่น ๆ                           17,524      882         389       1,539

  รวม                            153,364     11,692      6,157     16,000

  ที่มา : การเคหะแห่งชาติ                                              
  รวบรวมโดยธนาคารอาคารสงเคราะห์                                     
  ------------------------------ ----------- ----------- --------- -----------

  สำหรับบริษัทฯ จากความพร้อมด้านแหล่งเงินทุน และความสำเร็จของการเปิดโครงการในปี
  2545 ซึ่งได้รับการตอบรับจากลูกค้าอย่างดียิ่ง
  ด้วยกลยุทธ์การขายที่มุ่งเน้นเป็นผู้นำในการสรรสร้างนวัตกรรมเพื่อสนองความต้องการของลูกค้าที่ต้องการรูปแบบของที่อยู่อาศัยที่แตกต่างจากรูปแบบเดิม
  ๆ นอกจากนี้ด้วยการบริหารงานอย่างมีประสิทธิภาพ
  ประกอบกับการดำเนินนโยบายทางการเงินอย่างเคร่งครัดและมีวินัย ทำให้บริษัทฯ
  มีฐานะทางการเงินที่แข็งแกร่งและได้รับการเชื่อถือจากนักลงทุนและสถาบันการเงินต่าง ๆ
  เพื่อรองรับการขยายตัวของบริษัทฯ
  ที่จะมีขึ้นอย่างต่อเนื่องตามเป้าหมายการขยายตัวที่ตั้งไว้ร้อยละ 15 ถึง 20 ต่อปี ทั้งนี้ในปี 2546
  บริษัทฯ วางแผนจะเปิดตัวโครงการใหม่อีก 7 โครงการ บน 5 ทำเล มูลค่าโครงการรวมกว่า
  5,500 ล้านบาท

  กล่าวได้ว่า ธุรกิจอสังหาริมทรัพย์ยังคงมีแนวโน้มจะขยายและเติบโตอย่างต่อเนื่อง
  โดยเฉพาะอย่างยิ่งตลาดบ้านเดี่ยว และคอนโดมีเนียม ด้วยปัจจัยหลายประการไม่ว่าจะเป็น
  ความเชื่อมั่นของผู้บริโภคที่มีต่อเศรษฐกิจโดยรวม
  มาตรการสนับสนุนภาคธุรกิจอสังหาริมทรัพย์อย่างจริงจังของรัฐบาล
  อัตราดอกเบี้ยที่มีอยู่ในระดับต่ำและมีแนวโน้มจะลดลงต่อไปอีก
  เหล่านี้ล้วนเป็นปัจจัยที่เร่งการตัดสินใจและกระตุ้นกำลังซื้อที่อยู่อาศัย
  นอกจากนี้อุปทานได้หดหายไปอย่างมากในช่วง 4 ปีที่ผ่านมา
  ยังแสดงให้เห็นถึงโอกาสในการขยายตัวของธุรกิจที่ยังมีอยู่อีกมากและต่อเนื่องได้ในระยะยาว
  โดยเฉพาะอย่างยิ่งกับผู้ประกอบการที่มีศักยภาพ
  มีความพร้อมด้านเงินทุนและมีฐานะการเงินที่มั่นคง
  ตลอดจนมีวินัยและวิสัยทัศน์ในการบริหารงานอย่างมีประสิทธิภาพ เป็นที่น่าเชื่อถือต่อลูกค้า
  นักลงทุน และผู้ให้การสนับสนุนทางการเงิน

  3.3 การผลิตหรือการจัดหาผลิตภัณฑ์เพื่อจำหน่าย

  ขั้นตอนการพัฒนาและการก่อสร้าง

1.  ศึกษาและวิเคราะห์ความเป็นไปได้

  ศึกษาและวิเคราะห์รูปแบบความเป็นไปได้ของโครงการทั้งทางด้านการตลาดอาทิเช่น
  ขนาดโครงการ, วิจัยและพัฒนาแบบบ้านหรืออาคารชุด, ทำเลที่ตั้ง, กลุ่มลูกค้าเป้าหมาย
  และทางด้านการเงิน อาทิเช่น ต้นทุนของโครงการ, ผลตอบแทนของโครงการ
  ตลอดจนเงินทุนในโครงการ

2.  จัดหาที่ดิน

  ดำเนินการจัดหาที่ดินในรูปแบบ, ขนาด และทำเลที่ต้องการ

3.  วางรูปแบบการพัฒนาโครงการ

  วางผังและออกแบบโครงการ

4.  สร้างบ้านตัวอย่าง, สำนักงานขายและสโมสร

  บริษัทฯ
  จะสร้างบ้านตัวอย่างเพื่อให้ลูกค้าเห็นลักษณะและการรูปแบบการใช้สอยบ้านรวมทั้งยังเสนอเป็นแนวคิดให้แก่ลูกค้าสำหรับการตกแต่งภายใน
  นอกจากนี้บริษัทฯ
  ยังดำเนินการสร้างสโมสรในโครงการให้แล้วเสร็จก่อนเปิดการขายอย่างเป็นทางการ
  เพื่อให้ลูกค้าสามารถใช้ประโยชน์ในทางสันทนาการ
  และเพื่อความสมบูรณ์ของการอยู่อาศัยในอย่างแท้จริง

5.  ขออนุญาตปลูกสร้างและติดต่อหน่วยราชการที่เกี่ยวข้อง

  ดำเนินการขออนุญาตปลูกสร้าง, จัดสรรที่ดิน, ประปา, ไฟฟ้า ฯลฯ

6.  ดำเนินการก่อสร้าง

  เนื่องจากบริษัทฯ
  ได้ปรับกลยุทธ์เพื่อเพิ่มความสามารถในการแข่งขันโดยการสร้างบ้านพร้อมอยู่มากขึ้น
  เพื่อเป็นการเพิ่มความมั่นใจให้ลูกค้าที่จะเลือกซื้อบ้านในโครงการของบริษัทฯ
  การดำเนินการก่อสร้างมีดังนี้

-   จัดหาผู้บริหารงานการก่อสร้างเพื่อควบคุมงาน, ให้คำแนะนำด้านการก่อสร้าง
    และการคัดเลือกผู้รับเหมา

-   จัดหาผู้รับเหมาโดยวิธีการเสนอราคาการก่อสร้างตามแบบ

-   ดำเนินการก่อสร้าง

-   ควบคุมงานและติดตามผลการปฏิบัติงานการก่อสร้าง

-   รับมอบบ้านจากผู้รับเหมาภายหลังจากบริษัทเข้าตรวจสอบคุณภาพ

7.  ดำเนินการด้านการตลาด

-   วางแผนการตลาด, กำหนดราคาขาย

-   วางแผนการโฆษณาประชาสัมพันธ์

-   วางแผนการชำระเงินของลูกค้าพร้อมทั้งอำนวยความสะดวกโดยจัดหาแหล่งเงินกู้ให้กับลูกค้าเมื่อมีการโอนกรรมสิทธิ์

8.  ส่งมอบและโอนกรรมสิทธิ์

  ส่งมอบและโอนกรรมสิทธิ์ให้แก่ลูกค้าภายหลังจากที่ได้รับการตรวจสอบจากลูกค้าเรียบร้อยแล้ว

9.  การให้บริการหลังการขาย

-   บริหารโครงการ ก่อนการจัดตั้งนิติบุคคลหมู่บ้านจัดสรร หรือ นิติบุคคลอาคารชุด (แล้วแต่กรณี)
    จะแล้วเสร็จ บริษัทฯ
    จะบริหารโครงการเพื่อรักษาและคงสภาพแวดล้อมในโครงการเพื่อการอยู่อาศัยที่ดี

-   บริการตรวจสอบและซ่อมบำรุงบ้านของลูกค้าในโครงการ

  ข้อมูลเกี่ยวกับวัตถุดิบ

1.  ที่ดินเพื่อการพัฒนา

  แหล่งที่มา

  การจัดหาที่ดินเพื่อการพัฒนาของบริษัทเดิมบริษัทจะมาจากแหล่งต่าง ๆ ดังนี้

-   จากเจ้าของที่ดินโดยตรงโดยเจ้าของที่ดินอาจเป็นผู้มาเสนอขาย
    หรือบริษัทอาจเป็นผู้เข้าไปเสนอซื้อ
    หากพื้นที่นั้นเป็นพื้นที่ที่มีศักยภาพสูงและอยู่ในความต้องการของบริษัท

-   จากสถาบันการเงิน หรือ บริษัทบริหารสินทรัพย์สถาบันการเงิน
    ซึ่งได้นำสินทรัพย์ที่ได้มีการเจรจารับคืนจากลูกหนี้มาจำหน่าย

-   จากนายหน้าขายที่ดิน นำมาเสนอให้เลือก

-   จากการลงโฆษณา ประกาศรับซื้อที่ดินในหนังสือพิมพ์ หรือนิตยสารที่เกี่ยวข้อง
    ซึ่งบริษัทได้มีการออกแบบระบบสารสนเทศที่ทันสมัย
    ในการเก็บรวบรวมและประมวลผลที่ดินที่มีศักยภาพในการพัฒนา
    ผู้บริหารของบริษัทสามารถที่จะนำเอาข้อมูลที่เกี่ยวกับที่ดินที่มาเสนอขายมาใช้วิเคราะห์ได้อย่างมีประสิทธิภาพ

  ด้วยฐานข้อมูลของบริษัทฯ
  ประกอบกับประสบการณ์และความเชี่ยวชาญในการบริหารทรัพย์สินที่ยากแก่การจัดการ
  (Distress Asset) ช่องทางการเลือกซื้อที่ดินหรือทรัพย์สินอีกแหล่งของบริษัทฯ
  คือจากการประมูลขายทรัพย์สินที่ไม่ก่อให้เกิดรายได้ของสถาบันการเงิน
  หรือบริษัทบริหารสินทรัพย์ต่าง ๆ รวมไปถึงการประมูลขายทอดตลาดทรัพย์สินของกรมบังคับคดี
  อีกด้วย

  หลักเกณฑ์ในการพิจารณา

  บริษัทมีหลักเกณฑ์ในการพิจารณาที่จะลงทุนในที่ดินแต่ละแห่งดังนี้

  สถานที่ตั้ง

  ที่ดินที่บริษัทสนใจจะตั้งอยู่ในแหล่งที่อยู่อาศัย
  ซึ่งจะมุ่งเน้นไปยังทำเลที่ยังไม่เคยมีโครงการของบริษัทมาก่อน
  ทั้งนี้เพราะแนวทางในการพัฒนาโครงการของบริษัทนั้นต้องการจะกระจายสถานที่ตั้งโครงการออกไปให้ได้มากที่สุด
  เพื่อให้ลูกค้ามีโอกาสเลือกทำเลที่ตั้งที่ถูกใจมากที่สุดและทำให้ชื่อ Noble
  เป็นที่รู้จักกว้างขวางยิ่งขึ้น

  ขนาดของที่ดิน

  ขนาดของที่ดิน เป็นอีกปัจจัยหนึ่งในการพิจารณา
  เนื่องจากจะเป็นปัจจัยที่มีอิทธิพลต่อการกำหนดรูปแบบของโครงการ โดยทั่ว ๆ
  ไปขนาดของที่ดินที่เหมาะสมกับรูปแบบโครงการของบริษัทในปัจจุบันจะเป็นพื้นที่ประมาณ 50-100
  ไร่ต่อโครงการ ในเขตปริมณฑลหรือเขตกรุงเทพรอบนอกและพื้นที่ประมาณ 1-2 ไร่ต่อโครงการ
  สำหรับโครงการ Medium rise ในใจกลางเมือง

  ความสะดวกในการเดินทาง

  ในปัจจุบันระยะเวลาในการเดินทางจากบ้านถึงที่ทำงานเป็นปัจจัยสำคัญในการพิจารณาเลือกซื้อที่อยู่อาศัยของลูกค้า
  บริษัทมีนโยบายที่จะเลือกซื้อที่ดินที่ตั้งอยู่ในทำเลที่มีการคมนาคมสะดวกและสามารถใช้เวลาในการเดินทางมายังย่านธุรกิจกลางเมืองได้ในเวลาประมาณ
  1 ชั่วโมง

2.  วัสดุก่อสร้าง

  โดยปกติในการก่อสร้างบริษัทฯจะว่าจ้างผู้รับเหมาก่อสร้างโดยว่างจ้างทั้งแรงงานและวัสดุ
  แต่สำหรับวัสดุก่อสร้างบางประเภทที่บริษัทมีอำนาจต่อรองสูง
  บริษัทฯมีนโยบายจะเลือกซื้อวัสดุเหล่านั้นเอง อาทิเช่น สุขภัณฑ์, อุปกรณ์ประตู, ถังบำบัดน้ำเสีย,
  ลิฟท์และวัสดุมุงหลังคา (Metal Sheet) เป็นต้น
  รวมไปถึงกรณีที่วัสดุบางรายการประสบภาวะขาดแคลน บริษัทฯ
  จะช่วยผู้รับเหมาในการซื้อและจัดหาวัสดุก่อสร้างเหล่านั้นด้วยเพื่อแก้ปัญหาการขาดแคลนและบริหารต้นทุนให้มีประสิทธิภาพ
  นอกจากนี้บริษัทฯยังมีนโยบายที่จะผลิตวัสดุก่อสร้างบางชนิดเพื่อลดต้นทุนการผลิตในอนาคต
  โดยจะหารือเกี่ยวกับคุณภาพ ความคงทน และราคาของวัสดุก่อสร้างต่างๆ
  ร่วมกันกับบริษัทที่ปรึกษาด้านการบริหารการก่อสร้าง ซึ่งเป็นบริษัทที่ปรึกษาอิสระที่มีความสามารถ
  ความชำนาญสูง และเป็นที่น่าเชื่อถือ